**NAVODILA ZA ODDAJO PROŠENJ NA KOMISIJO ZA ŠTUDIJSKE ZADEVE SENATA PF UM**

Komisija ta študijske zadeve Senata PF UM vloge študentov obravnava v skladu z Navodili za presojo prošenj študentov ter upravičenih razlogov. V celoti so navodila objavljena na spletni strani:

<https://www.pf.um.si/site/assets/files/3910/navodila_za_presojo_proenj_tudentov_ter_upravienih_razlogov_skladno_s_85__121__ter_214__lenom_statuta_univerze_v_m.pdf>

S tem aktom so določena enotna navodila za presojo prošenj študentov ter upravičenih razlogov v primerih:

- **izjemne odobritve vpisa študenta v višji letnik,**

**- ponavljanje letnika,**

**- podaljšanje statusa študenta.**

Prosimo vas, da ste pozorni na člene, ki navajajo izjemne okoliščine, v katerih ste upravičeni oddati prošnjo, in na navedbo dokazil, ki se upoštevajo kot ustrezna za posamezen upravičen razlog.

Postopek se začne na pisno prošnjo študenta, ki mora biti oddana na posebnem obrazcu, ki je objavljen na spletni strani PF (tudi priložen spodaj).

**Roki za oddajo prošenj so naslednji:**

* **rok za oddajo prošenj za podaljšanje statusa študenta je od 12. 7. 2019 do najkasneje 22. 8. 2019.**
* **rok za oddajo prošenj za izjemno napredovanje v višji letnik, ponavljanje letnika, spremembo načina študija, ter pridobitev posebnega statusa študenta je od 12. 7. 2019 do najkasneje 13. 9. 2019.**

**Prošnjo lahko oddate tudi, če še ne prejmete rezultatov izpita in imate razloge za uveljavljanje izjemnih okoliščin.**

**Prošnja za pridobitev posebnega statusa študenta je sestavni del Pravilnika o študentih s**

**posebnim statusom na UM oz. Pravilnika o študijskem procesu študentov invalidov UM.**

**Prošnjo za spremembo načina študija napišete sami (ni obrazca).**

K zapisanim razlogom na prošnji morajo biti priložena ustrezna dokazila, saj v nasprotnem primeru navedeni razlogi ne bodo upoštevani pri obravnavi. Obravnavale se bodo samo popolne prošnje, ki bodo prispele v Referat za študentske zadeve PF UM do zgoraj navedenih rokov. Prošnje, ki bodo prispele po tem roku se bodo kot prepozno prispele s sklepom zavrgle!

**Prošnja je popolna, če vsebuje:**

* dokazila (glej Navodila za presojo prošenj študentov) za vse navedene razloge, s katerimi prošnjo utemeljujete ter
* priloženo fotokopijo potrdila o plačilu stroškov za izdajo sklepa v znesku 18,10 EUR (UPN obrazec izpolnite sami.

***Navodila za plačevanje z UPN – univerzalnim plačilnim nalogom****:*

*Ime in naslov prejemnika: Univerza v Mariboru, Pravna fakulteta, Mladinska 9, 2000 Maribor*

*IBAN: SI56011006090122141*

*BIC banke prejemnika: BSLJSI2X*

*Referenca:*

* ***REDNI:***

*SI 00 760039-6102 za redne študente študijske stopnje B1*

*SI 00 760039-6161 za redne študente študijske stopnje B2*

* ***IZREDNI:***

*SI 00 76003-6121 za izredne študente študijske stopnje B1*

*Koda namena:* ***STDY***

*Namen:* ***stroški izdaje sklepa KŠZ***

*Strošek sklepa:* ***18,10 EUR***

*(dokazilo o plačilu oddate skupaj s prošnjo)*

*Obvezno navesti pravilno referenco.*

*Na UPN obrazcu napisati tudi svoje podatke.*

Prošnja se odda v referatu za študentske zadeve PF v času uradnih ur ali pošlje po pošti na naslov: Komisija za študijske zadeve Senata Pravne fakultete UM, Mladinska ulica 9, 2000 Maribor s pripisom: »prošnja za urejanje statusa študenta«.

**Rezultati Komisije bodo objavljeni v AIPS-u. Po objavi rezultatov takoj opravite elektronski vpis in vpisno dokumentacijo obvezno oddajte v referatu za študentske zadeve.**

**Zadnji rok za vpis in oddajo vpisne dokumentacije v referat je 26. 9. 2019!!!**

**PONAVLJANJE LETNIKA:**

Študent, ki ni opravil vseh obveznosti za napredovanje v višji letnik v istem študijskem programu, lahko enkrat v visokošolskem izobraževanju ponavlja letnik.

Ponavljanje letnika na prošnjo študenta odobri Komisija za študijske zadeve Senata PF UM, in sicer študentu, ki je:

* redno sodeloval pri vseh s študijskim programom predvidenih oblikah visokošolskega izobraževalnega dela in
* opravil obveznosti vpisanega letnika v obsegu vsaj 30 ECTS.

Ponavljanje letnika pa lahko komisija izjemoma dovoli tudi študentu, ki je redno sodeloval pri vseh s študijskim programom predvidenih oblikah visokošolskega izobraževalnega dela in opravil obveznosti v obsegu manj kot 30 ECTS, vendar ne manj kot 15 ECTS vpisanega letnika, če so nastopili upravičeni razlogi, ki po Statutu UM omogočajo podaljšanje statusa študenta.

**POMEMBNO: Prošnjo za ponavljanje letnika morajo oddati tudi tisti študenti, ki izpolnjujejo pogoje za ponavljanje letnika (so zbrali najmanj 30 ECTS vpisanega letnika)! V tem primeru prošnje NI POTREBNO utemeljevati in prilagati dokazil.**

**IZJEMNI VPIS V VIŠJI LETNIK ter PODREDNO PONAVLJANJE LETNIKA (če so izpolnjeni pogoji za ponavljanje)**

Študentu, ki ni izpolnil vseh obveznosti, določenih za napredovanje v višji letnik, lahko Komisija za študijske zadeve Senata PF UM , na njegovo prošnjo, izjemoma odobri vpis v višji letnik. Takšen vpis se lahko odobri študentu, ki obveznosti ni mogel izpolniti iz upravičenih razlogov ter je opravil predpisane obveznosti predhodnih letnikov in obveznosti v obsegu več kot 30 ECTS vpisanega letnika, če je pričakovati, da bo izpolnil ostale obveznosti.

Študenti, ki želite v primeru, da prošnji za vpis v višji letnik ne bo ugodeno, letnik ponavljati, na prošnji označite točko 7 – »*Podredno vlagam prošnjo za ponovni vpis, v kolikor prošnja za izjemni vpis ne bo odobrena*«. V nasprotnem primeru lahko ostanete brez statusa študenta.

**POMEMBNO: Pogoji za napredovanje v višji letnik so navedeni na spletni strani PF pod študij, študijski progami, pogoji za napredovanje.**

**PODALJŠANJE STATUSA ŠTUDENTA:**

Študent, ki želi podaljšati status študenta mora prav tako oddati prošnjo na Komisijo za študijske zadeve, če se lahko sklicuje na katerega od upravičenih razlogov, ki so navedeni v 214. členu Statuta UM.

214. člen Statuta UM

Študentu preneha status študenta v primerih, ki so določeni z visokošolsko zakonodajo, razen študentom tretje stopnje, ki jim preneha status študenta na študiju tretje stopnje, če ne dokončajo študijskega programa v 12 mesecih po zaključku zadnjega semestra.

Študentom vzporednega študija, študentom s posebnim statusom in študentom, ki imajo druge upravičene razloge (bolezen, ki traja najmanj tri mesece v času predavanj ali en mesec v času izpitnih rokov, izobraževanje v tujini, aktivno delo v organih univerze oz. članice univerze ali druge dalj časa trajajoče izjemne razmere, zaradi katerih posamezni študent daljše obdobje ni bil zmožen sodelovati v študijskem procesu), se lahko podaljša status študenta, in sicer za eno leto med študijem ali ob zaključku študija.

Študentke matere, ki v času študija rodijo, in študenti, ki v času študija postanejo očetje, imajo pravico do podaljšanja študentskega statusa za eno leto za vsakega živorojenega otroka.

O podaljšanju statusa študenta odloča pristojna komisija Senata članice univerze na podlagi prošnje študenta.

Osebe, ki jim preneha status študenta, obdržijo pravico do opravljnja izpitov in drugih študijskih obveznosti po študijskem programu, po katerem se izobražujejo.

**MENJAVA ŠTUDIJSKEGA PROGRAMA – OPOZORILO ZA ŽE VPISANE ŠTUDENTE:**

Informacije o prijavno vpisnem postopku so zapisane v splošnih določilih Razpisa za vpis v dodiplomske študijske programe 2019/20120**oz. v**Razpisu za vpis v podiplomske študijske programe 2019/20120 (rubrika že vpisani študenti).

**PRIDOBITEV POSEBNEGA STATUSA**

Nekateri študenti se srečujejo s posebnimi okoliščinami ali obremenitvami, ki preprečujejo ali ovirajo njihovo polno in učinkovito vključevanje ter sodelovanje v študijskem procesu. Za pridobitev potrebnih znanj in kompetenc ter uspešen zaključek študija so takšni študenti upravičeni do prilagojenih pogojev za izobraževanje.

Študenti, ki zaradi posebnih okoliščin začasno ali ves čas študija potrebujejo prilagojene pogoje za izobraževanje, lahko na Univerzi v Mariboru pridobijo poseben status, in sicer:

* študenti vrhunski športniki,
* študenti priznani umetniki,
* dolgotrajno bolni študenti,
* študenti s posebnimi potrebami oz. študenti invalidi,
* študenti funkcionarji: prorektor, prodekani in sekretar ŠSUM,
* drugi študenti, ki zaradi posebnih okoliščin potrebujejo prilagojene pogoje za izobraževanje.

Vloge so dostopne na spletni strani: <https://www.pf.um.si/studij/obstudijska-derjavnost/studenti-s-posebnim-statusom/>

Maribor, 9. 7. 2019

Referat za študentske zadeve